|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ ПО ПРОЕКТА НА НАРЕДБА ЗА УСЛОВИЯТА И РЕДА ЗА ПРЕДОСТАВЯНЕ НА ИЗВЪНРЕДНА ФИНАНСОВА ПОМОЩ НА ЗЕМЕДЕЛСКИТЕ СТОПАНИ ОТ ОПРЕДЕЛЕНИ СЕКТОРИ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/неприети** | **Мотиви** |
| --- | --- | --- | --- | --- |
|  | Асоциация на свиневъдите в България(писмо № 91-419 от 28 юни 2022 г.) | Асоциация на свиневъдите в България (АСБ) изразяват своята благодарност и високо оценяват положените усилия за подпомагане на свиневъдството в България, както по отношение на предвидените средства в актуализация на бюджета, така и относно допълнителните средства от извънредната финансова помощ за свиневъдството, предвид сложната обстановка и среда, в която оперират всички. | Приема се |  |
| Във връзка с Вашето предложение за Наредба и влезлия в сила ДЕЛЕГИРАН РЕГЛАМЕНТ (ЕС) 2022/467 НА КОМИСИЯТА от 23 март 2022 година за предоставяне на извънредна помощ за приспособяване на производителите в селскостопанския сектор, в който е включен и сектор Свиневъдство АСБ счита предвидената мярка и изготвените критерии за изплащане на средствата за справедливи и отразяваща реалностите, като по този начин ще се подпомогнат до известна степен сериозните загуби, които членовете на асоциацията понасят през последните месеци. |  |  |
|  |  | На свое извънредно заседание на 28.06.2022 г. членовете на АСБ постигнаха консенсус и подкрепиха така изготвената Наредба и считат, че предложения за нейната промяна в друга посока биха поставили под риск и създали допълнителни трудности изплащането на така нужните средства за свиневъдите, които са заложени за изплащане в ДЕЛЕГИРАН РЕГЛАМЕНТ (ЕС) 2022/467 не по-късно от 30.09.2022 г. |  |  |
|  |  | С това членовете на АСБ още веднъж изказват своята благодарност към екипа на Министерство на земеделието и вярват, че и занапред ще продължим да имаме ползотворно сътрудничество. |  |  |
|  | Съюз на птицевъдите в България(писмо № 91-419 от 29 юни 2022 г.) | Изразява следното становище:В чл. 9, ал, 2, т. 1, в букви „а“ и „б“ думата „рецепти“ да се замени с „хранителни норми“.Мотиви: Производителите в сектор „Птицевъдство“ разработват рецепта, която е индивидуална за всяка категория птици и представлява интелектуална собственост. Разработените хранителни норми за съответната фаза на хранене, гарантират спазването на условието за допустимост, посочено в чл. 5, ал. 2, т. 4 от проекта на Наредба. В технологичните ръководства на животновъдния обект се посочват хранителните норми за различните видове и породи птици.В настоящата турбулентна и несигурна международна обстановка СПБ, счита, че представения проект на Наредба е стъпка в правилната посока за подпомагане на производителите в сектор „Птицевъдство“, за да може да се постигне частично овладяване на инфлационните процеси и натиск върху сектора.Същевременно отново обръщаме внимание, че МЗм трябва да разработи и да прилага дългосрочна и устойчива секторна политика за овладяване на неблагоприятните негативни последици в сектора. | Приема се  |  |
|  | Национално сдружение на българските лозари(по електронен път на 05 юли 2022 г.) | Критериите, които бяха приложени при предоставянето на помощ за винени лозя по мярка „Ковид“ доказаха своята целесъобразност. Финансово подпомагане, макар и недостатъчно, получиха лозари, които наистина работят и страдат в резултат на екстремната ситуация за отрасъла. За това настояваме подобни критерии да залегнат и в бъдещата наредба.Предлагаме: т. 2 на ал. З от чл. 5 на Проекто-наредбата да бъде допълнена, а именно:т. 2. са подали в Изпълнителна агенция по лозата и виното редовна декларация за реколта от грозде за 2021 г., различна от нулева, в която декларация част или цялото добито грозде е прието за преработка в регистриран винопроизводител или е предадено на юридически или физически лица.С допълнението към т. 2 на ал. З, чл. 5 ще се постигне изсветляване на сектора и финансовата помощ ще стигне да производители, които работят по правилата. Така средства няма да получат лица, които само очертават лозята си /с нулеви декларации/ с цел субсидии и не плащат данъци и осигуровки, или такива, които продават на черно и също ощетяват бюджета. Изискването за нулеви декларации засяга две групи производители. Едните са тези с младите неплододаващи лозя, но те в по-голямата си част са създадени по програмата за преструктуриране и конверсия на лозя и са получили съответното подпомагане, а в повечето случаи и обезщетение за загуба на доход от добив. Другите засегнати са тези, които са се възползвали от кризисната мярка за подпомагане „събиране на реколтата на зелено“, но те пък са получили вече обезщетение. | Не се приема | Отправеното предложение не кореспондира със смисъла на извънредната помощ, чиято цел е стабилизиране на доходите на земеделските стопано в условията на криза. Залагането на допълнителни изисквания, които следва да бъдат доказвани от кандидатите и проверявани от ДФЗ (без да кореспондират пряко с целта на мярката) ще затрудни прилагането на извънредната мярка.Декларираният добив от винено грозде е предвидено да бъде различен от нула. |
|  | Асоциация на промишленото птицевъдство(писмо № 91-419 от 05 юли 2022 г.) | Относно проект на Наредба за условията и реда за предоставяне на извънредна финансова помощ на земеделските стопани от определени сектори и по специално за сектор птицевъдство, искаме да направим предложения за промени.Асоциация на промишленото птицевъдство изразява несъгласие, че този механизъм в този му вид, би бил най-добрият вариант за прилагане на тази помощ върху сектора. Нашето най-голямо желание, което сме коментирали многократно на срещи в МЗм и една от причините да искаме да протестираме бе, че няма фокус върху малкия и среден птицевъд, както обещахте в стъпване в длъжност и както е заложено в коалиционното ви споразумение. Именно МСП са най-уязвими на тези икономически кризи и сътресения и поради това е необходимо средствата да бъдат разпределени справедливо.Смятаме, че избора на механизма „Помощ за реализиране на доброволно поети ангажименти за хуманно отношение към птиците“ за 2021 г. е най-бързият, по който може да се работи, но със сигурност не е най-лесният, най-ефективния и най-работещия. Силно сме против да се дават пари на „калпак“ без да има устойчив механизъм и добавена стойност след приключване на помощта. Ако бяхме поканени в разработването на този механизъм или поне да дадем мнение преди разработването му, щяхме да предложим друг лесен механизъм. Вместо на ЖЕ помощта трябваше да се разпредели по реализирана продукция, чрез доказване с финансови и счетоводни документи. По този начин щяха да бъдат стимулирани производителите, които работят на светло и щяха да се избегнат парадоксите при хуманното отношение и нямаше да има ощетени.Другата причина да смятаме, че по този начин мярката няма да бъде ефективна, е че по схемата „Помощ за реализиране на доброволно поети ангажименти за хуманно отношение към птиците“ повече от 60 % от средствата отиват в две фирми, които са разделени на няколко свързани фирми. С това искаме да кажем, че тези две огромни компании с по над 250 млн. оборот годишно са за пример за подражание за всички български птицевъди. Те са единствените две фирми достигнали най-високото европейско ниво, акциите им се търгуват на борсата, затворили са целия цикъл на производство – фуражни заводи, изкупуване на зърно на преференциални цени, родителски стада, люпилни, ферми за угояване, кланици и центрове за разфасовка, производство на олио, дистрибуция и логистика из България и целия свят. Това са фирмите, които диктуват пазара в страната и голяма част от реализираната им продукция е за Европа и трети страни. Въпреки това производството на пилешко месо в България е едва 50 % от нужното за продоволствената сигурност на страната и за изхранване на населението. С това искаме да кажем, че тези две компании едва ли имат остра нужда от свръх подпомагане в тази кризисна обстановка, особено при бюджет от едва 25 млн. лв. за целия птицевъден сектор.Въпреки, че според нас този механизъм не е най-работещия, смятаме, че няма време за генерални промени и трябва възможно най-скоро той да заработи, за това ще направим елементарно предложение, с което смятаме, че ще се постигне достатъчно добър ефект с приоритет малки и средни предприятия, който обхваща всички останали фирми в България с изключение на тези две, които споменахме. | Не се приема | Целта на извънредната финансова помощ за земеделските стопани е стабилизиране на техния доход, подсигуряване на продоволствената сигурност и възстановяване на пазарния баланс в условията на икономическа криза. От подпомагането не са изключени МСП. От извънредната помощ имат възможност да се възползват всички птицевъдни ферми, които получават подпомагане по схемите за хуманно отношение към животните. |
|  |
|  |
|  |
|  |  | Предложение: |  |  |
|  |  | 1. Да се приложи таван на плащанията по този механизъм, като той да бъде 9 000 ЖЕ и всичко над тях да бъде изчислено и преразпределено на всички фирми, без изключение, към основната ставка на животинска единица. | Не се приема | Налагането на таван на плащанията не кореспондира с възприетия подход – земеделските стопани, допустими за подпомагане по извънредната мярка, да бъдат обезщтетни пропорционално на претърпените загуби. |
|  |  | 2. Да се приложи правилото за свързани фирми, което лесно може да се постигне чрез търговския регистър и НАП.С това предложение се надяваме да бъдем правилно разбрани веднъж за винаги, че е необходимо да се помисли за МСП като гръбнака на икономиката и поради това трябва да му се помогне да оцелее и да се доразвие, за да не останат в крайна сметка 4-5 огромни фирми за цялата страна. В това кризисно положение за сектора и липсата на адекватен бюджет, трябва да се предприемат рационални мерки и да се взема добрия пример от другите страни членки на ЕС. Смятаме, че предложението ни отговаря на всички регламенти, както и, че таваните се прилагат вече в почти всички държави в ЕС с цел преустановяването на свръх забогатяването на едни, за сметка на други. | Приема се по принцип | Изплащането на извънредната помощ е допустимо за кандидати, които са получили държавна помощ по схемите за хуманно отношение към животните през 20231 г. За да бъдат подпомогнати с държавна помощ, всички лица са подложени на съответните изискуеми проверки, вкл. за свързаност на фирмите. |
|  |
|  | Асоциация на промишленото птицевъдство – допълнение(писмо № 91-419 от 11 юли 2022 г.) | Здравейте,искам да добавя към предишното ми писмо един от доклади, които има публикувани в сайта на ЕК.Доклада на Естония, която вече е подпомогнала свойте птицевъди по същата кризисна мярка за справяне с последиците от войната в Украйна.  |  |  |
|  |  | В техната методика са преценили да има таван на плащанията до 35 000 евро на фермер. Нашето предложение за таван е далеч по високо.Т. 2.7 Basic elements of the measure(20) The overall nominal value of the direct grants will not exceed EUR 35 000 per undertaking; all figures are gross, that is, before any deduction of tax or other charges.   | Не се приема | Налагането на таван на плащанията не кореспондира с възприетия подход – земеделските стопани, допустими за подпомагане по извънредната мярка, да бъдат обезщетени пропорционално на претърпените загуби. |
|  | K. Kostova (Портал за обществени консултации на 06 юли 2022 г.) | ПРЕДЛОЖЕНИЕВъв връзка с провежданото обществено обсъждане на Проект на Наредба за условията и реда за предоставяне на извънредна финансова помощ на земеделските стопани от определени сектори.Предлагам: Чл. 5, ал. 3, т. 2 с текст „са подали редовна декларация за реколта от грозде за 2021 г. в Изпълнителната агенция по лозата и виното;” да отпадне.Мотиви: Чл. 5, ал. 3, т. 2 е в противоречие с условията и редът за предоставяне на извънредна финансова помощ съгласно Делегиран регламент (ЕС) 2022/467 на Комисията от 23 март 2022 година за предоставяне на извънредна помощ за приспособяване на производителите в селскостопанския сектор (OB L 96, 24.3.2022 г.). | Не се приема | Извънредна финансова помощ следва да бъде предоставена на активни земеделски стопани. За гроздопроизводителите доказателство за тяхната активност е именно декларацията за добив. За земеделските стопани от другите сектори, определени в проека на наредба, доказателствата за активност са различни и съобразени със спецификите на дейността им. |
|  |
|  |  |
|  |  | С Регламента се дава право на държавите членки да предоставят извънредна финансова помощ на земеделските стопани, засегнати от икономическата криза, резултат от конфликта между Русия и Украйна възникнал през 2022 г. Помощта следва да достигне до тези селскостопанските сектори, в които се наблюдава значителен ръст на производствените разходи, затруднени търговски потоци и недостиг на суровини, като рискът за продоволствената сигурност и стабилността на вътрешните пазари е увеличен. Предоставянето на извънредна пазарна подкрепа цели да стабилизира икономическото състояние на земеделските стопани, така че същите да успеят да преодолеят пазарните трусове и да продължат да развиват своята дейност в секторите, в които са позиционирани и които са идентифицирани като най-уязвими през 2022 г. В никой друг от секторите не се изисква документ за доказване на производство и то най-вече за 2021 г. |  |  |
|  | „Бони холдинг“ АД(по електронен път на 07.07.2022 г.) | Бони холдинг АД включва в структурата си дружества, които произвеждат около 25 % от прасетата в България. Ние високо оценяваме усилията Ви за осигуряване на извънредна финансова помощ за свиневъдството, предвид сложната обстановка и средата, в която работим в настоящия момент – тя е от критично значение за оцеляването на бранша.Във връзка с Вашето предложение за Наредба, във връзка с влязла в сила ДЕЛЕГИРАН РЕГЛАМЕНТ (ЕС) 2022/467 НА КОМИСИЯТА от 23 март 2022 година за предоставяне на извънредна помощ за приспособяване на производителите в селскостопанския сектор, включително сектор Свиневъдство, ето и нашето становище:ЕВРОПЕЙСКАТА КОМИСИЯ с гореописания регламент не въвежда изискване, което е описано като критерий в предложената Наредба в чл. 4, ал. 2 (2), за критерий за подпомагане за сектора „Свиневъдство“ определянето на ставките да става като се взема съотношението по категории животни, определено за схемата за държавна помощ, „Помощ за реализиране на доброволно поети ангажименти за хуманно отношение към свине“ за 2021 г., като ние не възразяваме да се вземе този критерий при образуване на ставките за помощта.Бихме настоявали обаче, като критерий при определяне на бройките на животните за получаване на помощта, да се вземе предвид настоящото положение за наличие на животни при отделните производители, съответно кандидати за помощта.Преди всичко основанието на тази помощ, изведена в Делегиран Регламент (ЕС) 2022/467 е не кризата, започнала през 2021 година, а настоящата 2022, която се усложни допълнително от нашествието на Русия в Украйна на 24 февруари 2022. Нейното въздействие върху земеделските стопани в ЕС и свързаните с това пазарни дисбаланси на вътрешния пазар, както и сериозни последици за предлагането на зърно в световен мащаб, доведе до още по-голямо увеличение на цените; това ще утежни ситуацията със себестойността на продукцията с и без това бързо покачващите се цени на енергията и торовете, което оказва влияние върху земеделските стопани в Съюза.Ето защо, нашето основно искане е извеждането на критерия за предоставяне на тази извънредна помощ да е на основата на реализираните прасета за период, колкото се може по-близък до настоящия момент, за който се отнася помощта. Вземайки предвид и кратките срокове за изплащане и съответно необходимостта, Фонд „Земеделие“ да определи сумите на база проверени и разплатени периоди по мярката за хуманно отношение, нашето предложение е помощта да се изплати за периода 01.05.2021 – 30.04.2022 г.Молим, да се съобразите е него, поради очевидната причина, че редица свинепроизводители закупуваха от страната и чужбина малки прасета за доугояване и съответно получиха ДП „Помощ за реализиране на доброволно поети ангажименти за хуманно отношение към свине“ за 2021 и предвид големите загуби, които биха реализирали в настоящата ситуация, не внасят и не угояват животни през тази година. Респективно, поради нововъзникналата криза през 2022 г. много производители, предвид задълбочената криза, не отглеждат повече свине в своите свиневъдни ферми или силно са редуцирали бройката на отглежданите животни. Така на практика, извеждайки изискването да се подпомогнат произведените за 2021 година животни, не бихте подпомогнали стопаните, които поддържат фермите си отворени без редукция на животните, въпреки загубите през 2022. Бихме искали да отбележим, че при няколко предходни срещи с министър Иванов, той категорично застъпи становище за подпомагане само на работещи и произвеждащи стопанства – подход, който ние приветстваме и настояваме да се приложи при определяне на критериите за помощта, която би помогнала за известно стабилизиране икономическото състояние на реалните земеделски стопани отглеждайки свине през 2022 г., така че същите да успеят да преодолеят пазарните трусове и да продължат да развиват своята дейност в сектора „Свиневъдство“.В същото време бихме искали да отбележим, че при приемане за база за изплащане на помощта да остане 2021 г. две основни дружества – производители – Тетрахиб АД и Агросип АД ще бъдат сериозно ощетени предвид факта, че през миналата година бяха в процес на възстановяване след респективно заразяване с АЧС и пожар и са работели само част от годината.Надяваме се, че съображенията ни ще бъдат взети под внимание. | Не се приема | Целта на извънредната мярка е да бъдат подмогнати доходите на земеделските стопани, които са засегнати от икономическата криза, резултат от конфликта в Украйна. Избраният референтен период, на базата на който ще бъде изплатена финансовата помощ, е с цел да бъдат подпомогнати активните свиневъди, като е заложено и допълнително изискване, което да гарантира активност и през 2022 г. – актуална регистрация по реда на Наредба № 3 от 1999 г.  |
|  |
|  |  |
|  |  |  |
|  |  |  |
|  |  |  |
|  |  |  |
|  |  |  |